沈雲英時年方十七歲，解簪珥，告州人曰：「賊雖累勝，然皆烏合，不足畏！吾女子， 義不忍與賊俱生。吾為父死，諸公為鄉里死，即道州可完；孰與乞命狂賊之手，坐視妻若子為虜乎？」眾壯其意，皆曰：「諾」。城門開，雲英甲而馳，率一城百姓持木杖，直前擊賊。賊駭亂，出不意，皆自相蹂藉以奔，遂解道州之圍。獲父屍，城中人皆縞素助雲英成喪。